पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के चलते पंजाब सरकार की तरफ से लगाए प्रतिबंधों के खिलाफ कारोबारियों और दुकानदारों ने मंगलवार को व्यापार बचाओ मोर्चा (बीबीएम) के बैनर तले विरोध प्रदर्शन किया। उन्होंने मांग की कि सरकार को तालाबंदी से प्रभावित दुकानदारों और आम जनता के लिए राहत पैकेज की घोषणा करनी चाहिए। गुरदीप सिंह गोशा ने कहा कि सरकार के फैसले के कारण दुकानदारों को सड़कों पर उतरने के लिए मजबूर होना पड़ा। कई लोगों ने अपनी आय का स्रोत खो दिया है। सरकार को वेतन, बिजली बिल, किराया, लोन किस्त और करों का भुगतान करना असंभव है। यदि सरकार लॉकडाउन के फैसले को पलट नहीं सकती है तो हर दुकानदार और आम जनता को वित्तीय मदद प्रदान करें, बिजली बिल और कर माफ करें।
सुनील मेहरा, बलविंदर सिंह भुल्लर, हरभजन सिंह राणा और रुबेल ढल्ल ने कहा कि माहिरों ने कोरोना की दूसरी लहर की भविष्यवाणी की थी, लेकिन सरकार स्थिति से निपटने के लिए तैयार नहीं थी। बिस्तर, वेंटिलेटर, ऑक्सीजन आपूर्ति प्रदान करने में सरकार विफल रही। इसी लापरवाही के कारण सरकार ने लॉकडाउन लगाया है। इससे वित्तीय संकट पैदा हो गया है। सरकार के खिलाफ आवाज उठाने वालों के खिलाफ एफआईआर दर्ज की गई। अगर उन पर भी एफआईआर दर्ज की जाएगी तो फिर भी एफआईआर का सामना करने को तैयार हैं। मौके पर जॉनी मनोचा, रूपिंदरपाल सिंह राजन, राजीव अरोड़ा, जगजीत सिंह, रमेश मल्होत्रा, नवीन अग्रवाल, प्रवीन कुमार, अश्वनी कुमार मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn